61984C0223
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
MARCO DARMON
της 26ης Σεπτεμβρίου 1985 (
*1
)
Κύριε πρόεδρε,
Κύριοι δικαστές,
1.
Με Διάταξη της 10ης Ιουλίου 1984, το Bundesfinanzhof σας υπέβαλε τα ακόλουθα προδικαστικά ερωτήματα:
« 1 )
Πρέπει το κοινό δασμολόγιο να ερμηνευτεί υπό την έννοια ότι συσκευή, η οποία χαρακτηρίζεται ως timer-tuner (χρονοδιακόπτης) και αποτελείται από έναν έγχρωμο τηλεοπτικό δέκτη με μνήμη 12 προγραμμάτων και χρονοδιακόπτη για την απομνημόνευση της έναρξης και διακοπής της λειτουργίας της συσκευής εντός 10ημερών από πριν και η οποία πρέπει να συνδεθεί με ορισμένης κατασκευής μαγνητοσκοπώ για να καταστήσει ορατές τις εκπομπές που λαμβάνει, πρέπει να υπαχθεί στην κλάση 92.13 Δ του κοινού δασμολογίου;
2 )
Σε περίπτωση αρνητικής απάντησης στο πρώτο ερώτημα:
Σε ποια άλλη κλάση του κοινού δασμολογίου πρέπει να υπαχθεί η συσκευή; »
Αναφέρω πρώτον επακριβώς τα χαρακτηριστικά της εν λόγω συσκευής και κατόπιν τις διάφορες δυνατές κατατάξεις, όπως προτάθηκαν κατά τη διάρκεια της διαδικασίας.
2.
Η συσκευή, που χαρακτηρίζεται ως χρονοδιακόπτης — timer-tuner Τ 50 (στο εξής: Τ 50) — κατασκευάζεται στην Ιαπωνία, από όπου η Telefunken Fernseh und Rundfunk GmbH ( στο εξής: εταιρία Telefunken ) θέλησε να την εισαγάγει στην Ομοσπονδιακή Δημοκρατία της Γερμανίας.
Σύμφωνα με τις παρασχεθείσες τεχνικές διευκρινίσεις η συσκευή προορίζεται αποκλειστικώς να συμπληρώσει ένα μαγνητοσκοπώ (με κασέτες) VR 510, με το οποίο συνδέεται με ειδικό καλώδιο επτά πόλων, που κατασκευάζει ο ίδιος κατασκευαστής, κατ', αποκλεισμό κάθε άλλου τύπου μαγνητοσκοπίου. Όπως φαίνεται, η συσκευή έχει διάφορες λειτουργίες:
—
να εξασφαλίζει την τροφοδοσία του μαγνητοσκοπίου με ρεύμα,
—
να προγραμματίζει μια εγγραφή, μέχρι δέκα ημέρες από πριν,
—
να λαμβάνει σήματα τηλεοπτικών εκπομπών και να τα κατευθύνει προς το μαγνητοσκοπώ. Η λειτουργία του tuner, ο οποίος περιέχει « μνήμη » δώδεκα προγραμμάτων επιτρέπει την επιλογή, με σκοπό την εγγραφή στο μαγνητοσκοπώ, ενός από τα δώδεκα δυνατά προγράμματα. Τα έγχρωμα σήματα που λαμβάνονται με τον τρόπο αυτό και αναμεταδίδονται στο μαγνητοσκοπώ απαιτούν ακόμα ενίσχυση και αποκωδικοποίηση, τις οποίες πραγματοποιεί η συσκευή της τηλεοράσεως. Όπως φαίνεται η κύρια τεχνική ιδιομορφία είναι η δυνατότητα εγγραφής μιας τηλεοπτικής εκπομπής, ενώ ταυτόχρονα και από την ίδια κεραία είναι δυνατή η παρακολούθηση ενός άλλου προγράμματος στον τηλεοπτικό δέκτη.
3.
Κατά την εισαγωγή του timer-tuner Τ 50, η εταιρία Telefunken ζήτησε από την Oberfinanzdirektion δεσμευτική γνωμάτευση για τη δασμολογική κατάταξη, η οποία και δόθηκε στις 14 Απριλίου 1982. Η γερμανική τελωνειακή υπηρεσία υπήγαγε τη συσκευή στη δασμολογική διάκριση 85.15 Α III β) 2 του ΚΔ, που αντιστοιχεί στις « συσκευές λήψεως, έστω και συνδεδυασμένες μετά συσκευών εγγραφής ή αναπαραγωγής του ήχου ». Η υπαγωγή αυτή συνεπάγεται την καταβολή αυτοτελών δασμών ποσοστού 22 o/ο ή συμβατικών δασμών ποσοστού 14 %.
Η κατάταξη αυτή έγινε κατ' εφαρμογή του γενικού κανόνα 3 β ) για την ερμηνεία του ΚΔ. Ο κανόνας αυτός είναι διατυπωμένος ως εξής:
« 3 )
Όταν τα εμπορεύματα πρέπει, εκ πρώτης όψεως, να καταταγούν σε δύο ή περισσότερες κλάσεις_... η κατάταξη γίνεται σύμφωνα με τα παρακάτω:
α)
...
β)
Τα αναμειγμένα προϊόντα, τα τεχνουργήματα και τα είδη που αποτελούνται από διάφορες ύλες ή προκύπτουν από τη συναρμολόγηση διαφόρων αντικειμένων, καθώς και τα εμπορεύματα που παρουσιάζονται σε συνδυασμούς, στα οποία η κατάταξη δεν μπορεί να γίνει σε εφαρμογή του κανόνα 3 α), πρέπει να κατατάσσονται σύμφωνα με την ύλη ή το είδος που δίνει σ' αυτά τον ουσιώδη τους χαρακτήρα, όταν είναι δυνατός αυτός ο καθορισμός... »
Αναφέρω ότι σύμφωνα με τον κανόνα 3 α),
« η περισσότερο εξειδικευμένη κλάση πρέπει να έχει προτεραιότητα έναντι των κλάσεων με γενικότερο περιεχόμενο ».
Ο παραπέμπων δικαστής διευκρίνισε ότι η έγχρωμη τηλεόραση θεωρήθηκε ότι προσδίδει στο εν λόγω είδος τον ουσιώδη του χαρακτήρα σύμφωνα με τον κανόνα 3 β ).
Η εταιρία Telefunken αμφισβητεί τη γνώμη αυτή υποστηρίζοντας ότι ο Τ 50 δεν μπορεί μόνος του να εκπληρώσει καμία αυτοτελή λειτουργία και, συνεπώς, δεν μπορεί να θεωρηθεί ως συσκευή τηλεοπτικής λήψεως. Ιδίως, δεν έχει τη δυνατότητα να αναπαράγει αμέσως τα σήματα που λαμβάνει και, κατά συνέπεια, δεν μπορεί να εξομοιωθεί με δέκτη. Υποστηρίζει ότι η συσκευή Τ 50 πρέπει να καταταγεί στη δασμολογική διάκριση 92.13 Δ του ΚΔ, η οποία έχει ως εξής:
« 92.13
Άλλα μέρη, ξεχωριστά τεμάχια και εξαρτήματα των συσκευών της κλάσης 92.11.
...
Δ ) άλλα ».
Κατά την άποψη της η συσκευή Τ 50 πρέπει να θεωρηθεί ως χωριστό τεμάχιο μιας συσκευής' εγγραφής ή αναπαραγωγής εικόνων και ήχου στην τηλεόραση, υπαγόμενης στη διάκριση 92.11 Β του ΚΔ. Η κατάταξη αυτή θα είχε ως συνέπεια την επιβολή αυτοτελών δασμών ποσοστού 18o/ο ή συμβατικών δασμών ποσοστού 9 o/ο.
Η εταιρία Telefunken υπογραμμίζει ότι η συσκευή Τ 50 δεν έχει ως λειτουργία την αναπαραγωγή εικόνων αλλά τη μετάδοση, με σκοπό την εγγραφή τους, σημάτων προς το μαγνητοσκοπώ VR 510. Κατ' αυτή πρέπει να γίνει διάκριση, από τεχνικής απόψεως, μεταξύ της αγοράς στον τομέα της ραδιοφωνίας και της αγοράς στον τομέα της τηλεοράσεως. Μια συσκευή λήψεως (tuner) για τη ραδιοφωνία είναι ένα αυτοτελές module που μπορεί να συνδεθεί με ενισχυτές και μεγάφωνα οποιουδήποτε τύπου, γεγονός που επιτρέπει τη δασμολογική τους κατάταξη ως αυτοτελών προϊόντων, ενώ οι συσκευές λήψεως (tuner) για την τηλεόραση ενσωματώνονται υποχρεωτικώς στις πλήρεις συσκευές που επιτρέπουν τη λήψη των εικόνων και δεν μπορούν επομένως να_διατεθούν στο εμπόριο ως αυτοτελή εμπορεύματα.
Το στάδιο εξελίξεως της τεχνικής του μαγνητοσκοπίου τοποθετείται μεταξύ της τηλεοράσεως και της ραδιοφωνίας: ενώ αρχικώς το μαγνητοσκοπώ είχε κατασκευαστεί με ενσωματωμένο tuner ( « video compact » ) όπως συμβαίνει με τις συσκευές τηλεοράσεως, η ζήτηση της πελατείας οδήγησε στην κατασκευή δύο module, αφενός, ενός timer-tuner, αφετέρου, ενός μαγνητοσκοπίου με κασέτες. Ο διαχωρισμός αυτός ωστόσο δεν επιτρέπει τη χρησιμοποίηση της συσκευής Τ 50 με μαγνητοσκοπώ διαφορετικό από το VR 510. Από τα ανωτέρω συνάγεται, επομένως, ότι η συσκευή Τ 50 πρέπει να χαρακτηριστεί ως εξάρτημα του μαγνητοσκοπίου με κασέτες, πράγμα που έχει ως συνέπεια την κατάταξη της στη διάκριση 92.13 Δ του ΚΔ.
Επικουρικώς, η εταιρία Telefunken θεωρεί ότι η κατάταξη στη διάκριση 92.11 Β του ΚΔ του timer-tuner θα μπορούσε να γίνει, αν θεωρηθεί ως αναγκαίο μέρος του μαγνητοσκοπίου, το οποίο όμως παρουσιάζεται ως χωριστή συσκευή απλώς και μόνο για λόγους που αναφέρονται στη ζήτηση και το οποίο πρέπει να θεωρηθεί ως μέρος που πρέπει να συναρμολογηθεί με το VR 510. Την άποψη της αυτή στηρίζει στο γενικό κανόνα Α 2 α ) για την ερμηνεία της ονοματολογίας του ΚΔ, σύμφωνα με τον οποίο
« 2
α)
Κάθε αναφορά σε ένα είδος μέσα σε ορισμένη κλάση του δασμολογίου καλύπτει το είδος αυτό, έστω και αν δεν είναι πλήρες ή τελειωμένο, με την προϋπόθεση ότι, στην κατάσταση που παρουσιάζεται, εμφανίζει τα κύρια χαρακτηριστικά του πλήρους ή του τελειωμένου είδους. Καλύπτει επίσης το πλήρες ή τελειωμένο είδος ή αυτό που θεωρείται σαν τέτοιο, βάσει των προηγούμενων διατάξεων, στην περίπτωση που αυτό παρουσιάζεται ασυναρμολόγητο ή αποσυναρμολογημένο. »
Η κατάταξη αυτή θα είχε ως συνέπεια την επιβολή αυτοτελών δασμών ποσοστού 13 ο/ο ή συμβατικών δασμών ποσοστού 8 o/ο.
4.
Στις παραρητήσεις της, η Επιτροπή υποστηρίζει ότι αποκλείεται η κατάταξη του Τ 50 ως « ξεχωριστού τεμαχίου ή εξαρτήματος » κατά την έννοια της διακρίσεως 92.13 Δ του ΚΔ: εφόσον η κύρια λειτουργία του είναι η λήψη τηλεοπτικών εκπομπών, πρέπει να καταταγεί στη δασμολογική διάκριση 85.15 Α III β) 2, όπως έκανε η Oberfinanzdirektion στη δεσμευτική γνωμάτευση της.
Παραπέμπει σχετικά στη σημείωση 1 γ) του κεφαλαίου 92 σύμφωνα με την οποία
« Το κεφάλαιο 92 δεν περιλαμβάνει:
...
γ)
Τα μικρόφωνα, τους ενισχυτές του ήχου, τα μεγάφωνα, τα ακουστικά, τους διακόπτες, τα στροβοσκόπια, και άλλα όργανα, συσκευές και εξαρτήματα, που χρησιμοποιούνται μαζί με τα είδη του κεφαλαίου αυτού, αλλά δεν είναι ενσωματωμένα σ' αυτά ούτε τοποθετημένα μέσα στο ίδιο κουτί ( κεφάλαια 85 ή 90 ). Τις συσκευές καταγραφής ή αναπαραγωγής του ήχου, που είναι συνδυασμένες με συσκευή λήψης για τη ραδιοφωνία ή την τηλεόραση (κλάση 85.15) »,
και αναφέρει ότι οι δασμολογικές ερμηνείες στηρίζονται στην αρχή ότι κάθε εμπόρευμα ή συσκευή πρέπει να κατατάσσεται σύμφωνα με τη φύση της και τα ιδιαίτερα χαρακτηριστικά της.
Κατά την άποψη της Επιτροπής, η οποία παραθέτει τις επεξηγηματικές σημειώσεις στην ονοματολογία των Βρυξελλών, ο Τ 50 έχει τη μορφή αυτοτελούς συσκευής που αναμφισβήτητα, όπως υποστηρίζει η Επιτροπή, συγκεντρώνει όλα τα χαρακτηριστικά και όλες τις λειτουργίες μιας τηλεοπτικής συσκευής λήψεως. Ελάχιστη σημασία έχει το αν τα σήματα που λαμβάνει δεν επιτρέπουν την άμεση μετατροπή σε εικόνα των λαμβανομένων εκπομπών. Πράγματι, όπως αναφέρει ο παραπέμπων δικαστής στη Διάταξη του, οι ραδιοφωνικές συσκευές χωρίς ενσωματωμένα μεγάφωνα, θεωρούνται, σύμφωνα με πάγια δασμολογική πρακτική, ως συσκευές λήψεως ήχου (δασμολογική κλάση 85.15), έστω και αν δεν μπορούν να τον αναπαραγάγουν κατά τρόπο άμεσο.
5.
Προκειμένου να πραγματοποιηθεί μια δασμολογική κατάταξη πρέπει η σχετική απόφαση να ληφθεί βάσει είτε των ουσιωδών χαρακτηριστικών του timer-tuner είτε της φύσεως του σε σχέση με το μαγνητοσκοπώ μαζί με το οποίο συνιστά μια « λειτουργική μονάδα ».
Πράγματι, όπως προκύπτει από την προαναφερθείσα σημείωση 1 γ) του κεφαλαίου 92, όταν μια συσκευή παρουσιάζεται κατά τρόπο αυτοτελή μη ενσωματωμένη σε ένα από τα είδη του κεφαλαίου 92 ή μη τοποθετημένη στο ίδιο κουτί ( υπό την έννοια του κιβωτίου της συσκευής και όχι της συσκευασίας ), πρέπει να καταταγεί σύμφωνα με την ιδιαίτερη φύση της, ανάλογα με τη ρύθμιση δασμολογικής κατατάξεως που προβλέπεται γι' αυτή.
Ωστόσο, αντιθέτως προς συσκευές — όπως τα μικρόφωνα, οι ενισχυτές κλπ. — που αναφέρονται στη σημείωση 1 γ), ο timer-tuner δεν περιλαμβάνεται στην απαρίθμηση του ΚΔ. Δεν υπόκειται σε ιδιαίτερη δασμολογική ρύθμιση.
Συνεπώς, πρέπει πρώτα να καθοριστεί αν μπορεί να εξομοιωθεί με μια από τις κατηγορίες συσκευών που αναφέρονται στο ΚΔ.
Αν εκληφθούν ως τέτοια κατηγορία « οι συσκευές λήψεως για την τηλεόραση » ( κλάση 85.15 του ΚΔ), πρέπει να διευκρινιστεί, στο πλαίσιο της εξουσίας ερμηνείας που διαθέτει το Δικαστήριο, τι ακριβώς είναι ένας δέκτης τηλεοράσεως κατά την έννοια του ΚΔ. Νομίζω ότι ως τέτοια συσκευή πρέπει να θεωρηθεί η συσκευή που όχι μόνο μπορεί να λαμβάνει ένα σήμα, αλλά και που να μπορεί να το μετατρέπει κατά τέτοιο τρόπο ώστε να αναπαράγεται υπό μορφή εικόνας. Ένας τεχνικός ή νομικός ορισμός δεν αντιστοιχεί αναγκαία στον κοινώς αποδεκτό ορισμό, χωρίς αυτό να σημαίνει ότι δεν είναι επιθυμητή η συμφωνία μεταξύ τους. Είναι απολύτως βέβαιο, όπως υπογράμμισε η εταιρία Telefunken ότι « ο άνθρωπος του δρόμου » δεν θα αντιληφθεί πως ένας δέκτης τηλεόρασης μπορεί να είναι κάτι διαφορετικό από μία συσκευή εφοδιασμένη με καθοδικό σωλήνα που καθιστά ορατή μια εικόνα. Όμως, και αυτό δεν αμφισβητήθηκε, όχι μόνο ο timer-tuner δεν περιέχει το σωλήνα, αλλά και δεν μπορεί να ενισχύει ούτε να αποδιαμορφώνει τα έγχρωμα σήματα που συλλαμβάνει και διοχετεύει προς το μαγνητοσκοπώ. Αν κατάλαβα καλά τις διευκρινίσεις που δόθηκαν κατά τη συνεδρίαση, οι λειτουργίες αυτές και η παραγωγή ραβδωτής εικόνας επιτυγχάνεται με την τηλεόραση, όταν το μαγνητοσκοπώ της μεταδίδει εκ των υστέρων τα σήματα που έχει καταγράψει.
Η Επιτροπή αναφέρθηκε στη διάκριση που γίνεται στην ονοματολογία που στηρίζεται στο ΚΔ, ως προς τις στατιστικές για το εξωτερικό εμπόριο της Κοινότητας και το εμπόριο μεταξύ κρατών μελών ( Nimexe ), μεταξύ των « συσκευών τηλεοράσεως με ενσωματωμένη καθοδική εικόνα » και των « άλλων συσκευών τηλεοράσεως ». Αυτό δεν επιτρέπει να συναχθεί το συμπέρασμα ότι οι « άλλες συσκευές » δεν διαθέτουν ένα μέσο αναπαραγωγής της εικόνας και του ήχου, όπως μια μεγάλη οθόνη, στην οποία προβάλλεται η εικόνα ( περίπτωση που αναφέρεται σε δελτίο κατατάξεως της 7ης Μαρτίου 1975 της Επιτροπής, η οποία αναφέρεται επίσης σ' αυτό). Κανένα παράδειγμα τηλεοπτικού δέκτη χωρίς δυνατότητα αναπαραγωγής της εικόνας δεν δόθηκε, ώστε να μπορεί να μεταβληθεί αυτή η άποψη.
Τέλος για να δοθεί απάντηση στο τελευταίο επιχείρημα της Επιτροπής, νομίζω ότι η εταιρία Telefunken βασίμως υποστηρίζει ότι η σύγκριση μεταξύ συσκευής λήψεως για τη ραδιοφωνία και συσκευής λήψεως για την τηλεόραση δεν έχει σημασία, διότι πρόκειται για διαφορετική τεχνική. Το ακουστικό σήμα, στη ραδιοφωνία, δεν χρειάζεται, αφού ληφθεί, παρά ενίσχυση για να καταστεί ήχος μέσω των μεγαφώνων. Αντιθέτως, το λαμβανόμενο σήμα, στον τομέα της έγχρωμης τηλεόρασης, είναι ατελές, καθόσον εξαρτάται από κανόνες και συνεπάγεται προηγούμενη « αποδιαμόρφωση », καθώς και ρύθμιση υπό ραβδωτή μορφή για να δημιουργηθεί εικόνα.
Στο παρόν στάδιο, ενώ ένας « tuner » για το ραδιόφωνο, έστω και αν δεν συνοδεύεται από μεγάφωνα, μπορεί κατά τη γνώμη μου να θεωρηθεί ως πλήρης δέκτης, διότι μπορεί να « επεξεργαστεί » πλήρως το λαμβανόμενο σήμα, δεν νομίζω ότι μπορεί να εκπληρώσει την πλήρη λειτουργία της λήψεως οπτικοακουστικών σημάτων, κατά το παρόν στάδιο της τεχνικής εξελίξεως, μια συσκευή διαφορετική από εκείνη που όχι μόνο λαμβάνει αλλά και ενισχύει, διαμορφώνει και σχηματίζει εικόνα.
Συνεπώς, νομίζω ότι ο timer-tuner Τ 50, ο οποίος περιορίζεται να λαμβάνει το σήμα, δεν μπορεί να θεωρηθεί ότι έχει ως κύρια λειτουργία τη λήψη για την τηλεόραση.
6.
Δεν θεωρώ, επίσης, δυνατό να θεωρηθεί ότι ο Τ 50 είναι, κατά την έννοια του γενικού κανόνα Α 2, στοιχείο του μαγνητοσκοπίου VR 510 με το οποίο συναποτελεί μια «λειτουργική μονάδα ». Πράγματι, ο Τ 50 δεν μπορεί να χρησιμοποιηθεί χωριστά. Προορίζεται αποκλειστικά για το μαγνητοσκοπώ. Αντιθέτως, το μαγνητοσκοπώ μπορεί να λειτουργήσει αυτοτελώς, προκειμένου να εγγράψει π.χ. μια εκπομπή απευθείας από την τηλεοπτική συσκευή. Μπορεί, λοιπόν, να χρησιμοποιηθεί και « ανεξάρτητα » για λειτουργίες διαφορετικές από εκείνες που επιτελεί μαζί με τον Τ 50 και που είναι η εγγραφή μιας εκπομπής διαφορετικής από εκείνη που μπορεί να ληφθεί συγχρόνως στην οθόνη. Θεωρώ, επομένως, ότι ο Τ 50 δεν μπορεί να καταταγεί στη διάκριση 92.11 Β του ΚΛ, κατ' εφαρμογή του γενικού κανόνα 2 α ) για την ερμηνεία του ΚΔ.
7.
Αντιθέτως, και λαμβανομένου υπόψη ότι αντιθέτως προς τα όργανα, συσκευές και εξαρτήματα που αναφέρονται στην προαναφερθείσα σημείωση 1 γ) του κεφαλαίου 92 του Κ.Δ, δεν υπάρχει δασμολογική ρύθμιση που να αντιστοιχεί στον timer-tuner, η κατάταξη αυτού του εμπορεύματος νομίζω ότι πρέπει να γίνει στη διάκριση 92.13 Δ του κοινού δασμολογίου σε συνδυασμό με τη διάκριση 92.11 Β.
Όπως ανέφερα, ο Τ 50 δεν μπορεί να χρησιμοποιηθεί παρά μόνο με το μαγνητοσκόπιο VR 510, δεν συμβαίνει όμως και το αντίστροφο.
Καίτοι, επομένως, δεν μπορεί να θεωρηθεί ως απαραίτητο μέρος για την ύπαρξη του VR 510, μπορεί ωστόσο, να θεωρηθεί ως εξάρτημα.
Νομίζω ότι αξίζει να αναφερθεί στο σημείο αυτό μια πληροφορία που έδωσε η εταιρία Telefunken κατά τη συνεδρίαση: υπάρχουν επίσης μαγνητοσκόπια video-compacts στα οποία είναι ενσωματωμένο ένα video-tuner. Στην περίπτωση αυτή, και η Επιτροπή δεν το αμφισβήτησε, το σύνολο κατατάσσσεται στο κεφάλαιο 92 ως μαγνητοσκόπιο. Συνεπώς, στην παρούσα περίπτωση, ελλείψει οποιασδήποτε άλλης ειδικής δασμολογικής κλάσεως και κατ' αναλογία με την περίπτωση της προαναφερθείσας συσκευής compact, νομίζω ότι μπορεί να λεχθεί ότι ο timer-tuner Τ 50, που προορίζεται αποκλειστικώς για το VR 510 και δεν επιτελεί ίδια λειτουργία χωρίς αυτό, πρέπει να θεωρηθεί ως εξάρτημα μαγνητοσκοπίου, δηλαδή ως συσκευή « υπαγόμενη στην κλάση 92.11 » κατά την έννοια της δασμολογικής διακρίσεως 92.13 Δ.
Δεδομένου ότι η απάντηση που προτείνεται στο πρώτο προδικαστικό ερώτημα είναι καταφατική, δεν νομίζω ότι χρειάζεται να δοθεί απάντηση στο δεύτερο το οποίο, εξάλλου, θα είχε ως συνέπεια το Δικαστήριο να προβεί ευθέως σε δασμολογική κατάταξη η οποία εμπίπτει στην αρμοδιότητα του εθνικού δικαστή.
8.
Προτείνω, συνεπώς, να δοθεί η ακόλουθη απάντηση στο προδικαστικό ερώτημα που υπέβαλε το Bundesfinanzhof:
Συσκευή χαρακτηριζόμενη ως χρονοδιακόπτης (timer-tuner) και που αποτελείται από έγχρωμο τηλεοπτικό δέκτη με δυνατότητα απομνημονεύσεως δώδεκα προγραμμάτων και χρονοδιακόπτη για την απομνημόνευση της ενάρξεως και της διακοπής της λειτουργίας της συσκευής μέχρι δέκα ημέρες από πριν και η οποία πρέπει να συνδεθεί με ορισμένης κατασκευής μαγνητοσκόπιο ( με κασέτες ) προκειμένου να αναπαράγει τις λαμβανόμενες εκπομπές, μπορεί να θεωρηθεί ως χωριστό τεμάχιο ή εξάρτημα κατά την έννοια της κλάσεως 92.13 του κοινού δασμολογίου.
(
*1
)	Μετάφραση από τα γαλλικά.